เหตุเหยียบกันเสียชีวิตในเมรอน พ.ศ. 2564

เมื่อวันที่ 30 เมษายน 2021 เวลาราว 00:50 นาฬิกา ตามเวลาท้องถิ่น เกิดเหตุเหยียบกันเสียชีวิตในเมรอน ประเทศอิสราเอล ขณะศาสนิกชนชาวยิวเดินทางจาริกแสวงบุญไปยังภูเขาเมรอนระหว่างเทศกาลแลกบาโอเมร์ () เพื่อเฉลิมฉลองแรบไบ ชีมอน บาร์ โยชาย (Shimon bar Yochai) ซึ่งมีผู้เข้าร่วมราว 100,000 คน จากเหตุเหยียบกันเสียชีวิตนี้เป็นผลให้มีผู้เสียชีวิต 45 คน และบาดเจ็บอีกมากกว่า 150 คน ในจำนวนนี้หลายสิบคนบาดเจ็บสาหัส เหตุการณ์นี้เป็นภัยพิบัติของพลเมืองที่ร้ายแรงที่สุดในประวัติศาสตร์อิสราเอล

การเหยียบกันจนเสียชีวิตเกิดขึ้นภายหลังผู้เข้าร่วมฉลองเดินทางออกไปทางส่วนหนึ่งของหมู่อาคารริมภูเขา ที่ซึ่งพื้นทางเดินก่อนถึงบันไดเป็นเหล็กและเปียกจากน้ำดื่มหก ผู้เห็นเหตุการณ์ระบุว่ามีคนสะดุดและลื่นล้มใกล้กับจุดสูงสุดของบันได ในขณะที่คนที่เดินตามมาข้างหลังไม่ทราบว่ามีคนล้มอยู่จึงเดินหน้าต่อไปและชนเข้ากับคนด้านหน้าลงไปเรื่อย ๆ

อ้างอิง

แหล่งข้อมูลอื่น


หมวดหมู่:ภัยพิบัติในปี พ.ศ. 2564
หมวดหมู่:ประเทศอิสราเอลในปี พ.ศ. 2564
หมวดหมู่:เหตุเหยียบกันเสียชีวิต
หมวดหมู่:ประวัติศาสตร์อิสราเอล